નવી દિલ્હી : ગુજરાતના ૭૦ ખલાસીઓ યુદ્ધગ્રસ્ત યમનમાં ફસાયેલા હોવાનો ખલાસીઓના એક જૂથે દાવો કર્યા બાદ ભારત સરકારે આજે જણાવ્યું હતું કે, તે તેમને યમનમાંથી સહીસલામત બહાર કાઢવા માટે પગલાં લઇ રહી છે.ભારતીયોને બચાવવા માટે લેવાઇ રહેલાં પગલાં વિશે પૂછવામાં આવતાં વિદેશી બાબતોના મંત્રાલયના પ્રવકતા વિકાસ સ્વરૂપે દિલ્હીમાં જણાવ્યું હતું કે, આ પરિસ્થિતિથી યમન (દિબૌતીની કેમ્પ ઓફિસ)માંનું અમારું મિશન વાકેફ છે અને ભારતીયોને હેમખેમ બહાર કાઢવા માટેના પગલાં લઇ રહ્યું છે.